CELEX: 31984R1161
Language: el
Date: 1984-04-27 00:00:00
Title: Κανονισμός (ΕΟΚ) αριθ. 1161/84 της Επιτροπής της 27ης Απριλίου 1984 για την τροποποίηση του κανονισμού (ΕΟΚ) αριθ. 896/84 σχετικά με συμπληρωματικές διατάξεις όσον αφορά τη χορήγηση επιστροφών κατά την εξαγωγή στον τομέα του γάλακτος και των γαλακτοκομικών προϊόντων

Avis juridique important

|

31984R1161

Κανονισμός (ΕΟΚ) αριθ. 1161/84 της Επιτροπής της 27ης Απριλίου 1984 για την τροποποίηση του κανονισμού (ΕΟΚ) αριθ. 896/84 σχετικά με συμπληρωματικές διατάξεις όσον αφορά τη χορήγηση επιστροφών κατά την εξαγωγή στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 112 της 28/04/1984 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 1161/84 ΤΗΣ ΕΠΙΤΡΟΠΗΣ  της 27ης Απριλίου 1984  για την τροποποίηση του κανονισμού (ΕΟΚ) αριθ. 896/84 σχετικά με συμπληρωματικές διατάξεις όσον αφορά τη χορήγηση επιστροφών κατά την εξαγωγή στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία με τον κανονισμό (ΕΟΚ) αριθ. 856/84 (2), και ιδίως το άρθρο 17 παράγραφος 4,  τον κανονισμό (ΕΟΚ) αριθ. 876/68 του Συμβουλίου της 28ης Ιουνίου 1968 περί θεσπίσεως των γενικών κανόνων των σχετικών με τη χορήγηση των επιστροφών στην εξαγωγή και των κριτηρίων καθορισμού του ποσού τους, στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 2429/72 (4), και ιδίως το άρθρο 6 παράγραφος 3,  Εκτιμώντας:  ότι ο κανονισμός (ΕΟΚ) αριθ. 896/84 της Επιτροπής (5), λαμβανομένου υπόψη του γεγονότος ότι οι τιμές των γαλακτοκομικών προϊόντων που παρασκευάζονται μετά την έναρξη μιας νέας περιόδου επηρεάζονται κανονικά από την αύξηση ή τη μείωση των τιμών παρέμβασης, έχει ως αντικείμενο να περιοριστεί η εφαρμογή των νέων επιστροφών στα γαλακτοκομικά προϊόντα που παρασκευάζονται κατά τη διάρκεια της νέας περιόδου·  ότι η διατύπωση του άρθρου 1 του κανονισμού (ΕΟΚ) αριθ. 896/84 μπορεί να προκαλέσει λανθασμένες ερμηνείες· ότι πρέπει, ως εκ τούτου, να τροποποιηθεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 του κανονισμού (ΕΟΚ) αριθ. 896/84, το πρώτο εδάφιο αντικαθίσταται από το ακόλουθο κείμενο:  «1. Στην περίπωση που, στην αρχή μιας νέας γαλακτοκομικής περιόδου, έχουν καθοριστεί δύο ποσά επιστροφής για το ίδιο προϊόν και για τον ίδιο προορισμό, η χορήγηση του ποσού της υψηλότερης επιστροφής εξαρτάται από την προσκόμιση απόδειξης:  - ότι το εξαγόμενο προϊόν είχε παρασκευασθεί κατά τη διάρκεια της νέας γαλακτομικής περιόδου, στην περίπτωση που οι τιμές της αγοράς γι' αυτό το προϊόν τείνουν να αυξηθούν·  - ότι το εξαγόμενο προϊόν είχε παρασκευασθεί πριν από την έναρξη της νέας περιόδου, στην περίπτωση που οι τιμές της αγοράς τείνουν να μειωθούν.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 2 Απριλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 90 της 1. 4. 1984, σ. 10.  (3) ΕΕ αριθ. L 155 της 3. 7. 1968, σ. 1.  (4) ΕΕ αριθ. L 264 της 23. 11. 1972, σ. 1.  (5) ΕΕ αριθ. L 91 της 1. 4. 1984, σ. 71.